section_heading: Oklopna zaštita
paragraph_text: Oklop vozila BPM-97 štiti posadu od hitaca iz lakog pješačkog naoružanja i eksplozivnih naprava. Gornji dio vozila može podnijeti paljbu iz 12,7&nbsp;mm strojnice s udaljenosti od 300 metara, dok je donji dio otporan na paljbu iz 7,62&nbsp;mm SVD snajperske puške s udaljenosti od 1-30 metara. Oklop V-oblika umanjuje udar projektila reflektirajući ga dalje od vozila. Na vozilo se mogu postaviti dodatne oklopne ploče debljine 16&nbsp;mm za postizanje visokog stupnja balističke zaštite.